Chôdza na 50 km

Chôdza na 50 km je olympijska atletická disciplína, kde pretekár musí absolvovať pretekovú vzdialenosť podľa určených pravidiel atletickou chôdzou. V tejto disciplíne pretekajú iba muži. Pri chôdzi sa musí pretekárová noha vždy dotýkať zeme a rovnaká noha musí byť napnutá, a nie pokrčená v kolene od okamihu, kedy sa dotkne zeme až do chvíle, kedy ju minie druhá noha. Chodci sú trestaní za akúkoľvek nepovolenú techniku, napríklad za tzv. "lifting" – to znamená keď sa ani jedna noha nedotýka zeme. Rozhodca na trati hlási priestupky proti pravidlám trom hlavným rozhodcom, ktorí môžu pretekára napomenúť tím, že mu ukážu žltý terčík; za ďalšie porušenie pravidiel nasleduje červený terčík. Tri červené terčíky znamenajú diskvalifikáciu. 

 História 
Na olympijské hry sa chôdza prvýkrát dostala v roku 1904 v St. Louis ako súčasť viacboja, kde sa pretekalo aj v chôdzi na 800 yardov.  V chôdzi na 50 kilometrov sa prvýkrát súťažilo na OH v roku 1932 v Los Angeles.  Od OH v roku 1956 v Melbourne sú preteky na 50 km trvalou súčasťou hier. 

 Úspechy Slovenska 
náhľad|Matej Tóth
V roku 2010 vyhral Slovák Matej Tóth Svetový pohár v chôdzi na 50 km. V roku 2015 Matej Tóth na MS v Pekingu s časom 3:40:32.Tóth vybojoval pre slovenskú atletiku premiérovú zlatu medailu na majstrovstvách sveta v ére samostatnosti. Na olympijských hrách 2016 v Riu de Janeiro získal zlatú medailu časom 3:40:58, je to prvá olympijská medaila v atletike pre Slovensko v ére samostatnosti.

 Rekordy 
Svetový Yohann Diniz3:32:33Zurich, Švajčiarsko15. 8. 2014Majstrovstvá sveta Yohann Diniz3:33:12Londýn, Veľká Británia13. 8. 2017Afrika Marc Mundell3:55:32Londýn, Veľká Británia11. 8. 2012Ázia Yu Chaohong3:36:06Nanking, Čína22. 10. 2005Severná a stredná Amerika Erick Barrondo3:41:09Dudince, Slovensko23. 3. 2013Južná Amerika James Rendón3:47:41Valley Cottage, USA14. 9. 2014Európa Yohann Diniz3:32:33Zurich, Švajčiarsko15. 8. 2014Oceánia Nathan Deakes3:35:47Geelong, Austrália2. 12. 2006
Stav k 13. 9. 2015

 Najlepšie výkony histórie 
PoradiePretekárČasMiestoDátum1 Yohann Diniz3:32:33Zurich, Švajčiarsko15. 8. 20142 Yohann Diniz3:33:12Londýn, Veľká Británia13. 8. 20173 Denis Nižegorodov3:34:14Čeboksary, Rusko11. 5. 20084 Matej Tóth3:34:38Dudince, Slovensko21. 3. 20155 Denis Nižegorodov3:35:29Čeboksary, Rusko13. 6. 2004
Stav k 13. 9. 2015

 Externé odkazy 
Rekordy na oficiálnych stránkach IAAF

 Referencie 


Kategória:Atletické disciplíny
Kategória:Olympijské športy